b"\n_START_ARTICLE_\nZblazneli\n_START_SECTION_\nVsebina\n_START_PARAGRAPH_\nV mestecu Ogden Marsh v Iowi, lokalni \xc5\xa1erif David Dutten (Timothy Olyphant), skupaj z ostalimi prebivalci u\xc5\xbeiva na bejzbolski tekmi, katero naenkrat prekine Rory Hamill, ki vstopi na igri\xc5\xa1\xc4\x8de s pu\xc5\xa1ko. David, ki pozna Roryevo zgodovino alkoholizma, ga je nazadnje prisiljen ubiti. David in njegova \xc5\xbeena Judy (Radha Mitchell), ki je lokalna zdravnica, za\xc4\x8dneta opa\xc5\xbeati nenavadno obna\xc5\xa1anje prebivalcev. Naslednjo no\xc4\x8d lokalni kmet za\xc5\xbegi svojo hi\xc5\xa1o v kateri sta njegova \xc5\xbeena in sin. Ko prispejo gasilci ga najdejo kako kosi travo, medtem ko njegova hi\xc5\xa1a gori. _NEWLINE_Ko v mo\xc4\x8dvirju najdejo pilotovo truplo, za\xc4\x8dne David s svojim namestnikom Russelom Clankom (Joe Anderson), raziskovati dogodke. Odkrijeta, da je voja\xc5\xa1ko letalo strmoglavilo v reko pred nekaj dnevi in tako onesna\xc5\xbeilo pitno vodo. Ker sumi, da je to vir \xc4\x8dudnega obna\xc5\xa1anja prebivalcev, David zapre izvir pitne vode._NEWLINE_Kmalu zatem, so vse komunikacijske naprave v mestu onemogo\xc4\x8dene in tja prispe vojska, ki prebivalce odpelje v karanteno v srednjo \xc5\xa1olo. Vse prebivalce pregledajo, \xc4\x8de so oku\xc5\xbeeni. Judy dolo\xc4\x8dijo za oku\xc5\xbeeno in jo zato lo\xc4\x8dijo od Davida. Judy jim pojasni svojo vro\xc4\x8dino zaradi nose\xc4\x8dnosti, vendar je ne poslu\xc5\xa1ajo. Vojska tako lo\xc4\x8di oku\xc5\xbeene prebivalce od zdravih in slednje za\xc4\x8dne evakuirati. Judy se zbudi privezana na posteljo, kjer v sobi za\xc4\x8dne zblazneli ravnatelj \xc5\xa1ole ubijati pacienta enega za drugim. David in Russel jo pravi \xc4\x8das re\xc5\xa1ita in zraven vzameta \xc5\xa1e medicinsko sestro Becco (Danielle Panabaker). _NEWLINE_Ker ne najdejo nobenega delujo\xc4\x8dega vozila, se \xc4\x8detverica odpravi iz mesta pe\xc5\xa1.Obi\xc5\xa1\xc4\x8dejo Beccinega fanta Scottya, na njegovi kmetiji. Vojaki nato vdrejo na kmetijo in ubijejo Scottya in njegovo mamo, ter za\xc5\xbegejo trupla. Tako izvejo, da ima vojska ukaze, da mora ubiti vse prebivalce, ki ka\xc5\xbeejo znake oku\xc5\xbebe. Skupina nato popravi star avto v Davidovi gara\xc5\xbei, vendar jim zasedo pripravi oku\xc5\xbeena Roryeva dru\xc5\xbeina. Po spopadu, Russel nekajkrat v besu ustreli oku\xc5\xbeene. To zelo pretrese Judy, ki meni da je Russel podlegel oku\xc5\xbebi in zblaznel. Na cesti opazijo helikopter, zato se skrijejo v avtopralnico. Oku\xc5\xbeeni tamkaj\xc5\xa1nji zaposleni jih napadejo in ubijejo Becco. Ostali ji medtem sku\xc5\xa1ajo pomagat, vendar helikoper kmalu zatem razstreli avto. _NEWLINE_Skupina nato zajame enega izmed voja\xc5\xa1kih voznikov, ki jim razlo\xc5\xbei, da je strmoglavljeno letalo vsebovalo biolo\xc5\xa1ko oro\xc5\xbeje, virus ''Trixie'', katerega je vojska \xc5\xbeelela uni\xc4\x8diti v Teksasu, vendar je nato letalo strmoglavilo. Zblaznel Russel ubije voznika in za\xc4\x8dne groziti Davidu in Judy. Ko kon\xc4\x8dno pride k sebi se zave, da je oku\xc5\xbeen. Kasneje se \xc5\xbertvuje in tako zamoti cestno zaporo vojske, da jo lahko David in Judy pre\xc4\x8dkata. _NEWLINE_David in Judy nato hitro ugotovita, da je vojska ubila tudi tiste, ki so bili evakuirani. Par pobegne s tovornjakom in je pri\xc4\x8da velikanski eksploziji mesteca. Ker jima ta uni\xc4\x8di tovornjak, pot nadaljujeta pe\xc5\xa1 proti Cedar Rapidsu. Voja\xc5\xa1ki satelit nato poka\xc5\xbee Cedar Rapids in ga ozna\xc4\x8di kot mo\xc5\xbenost nove oku\xc5\xbebe._NEWLINE_V odjavni \xc5\xa1pici, novinar poro\xc4\x8da o dogodkih v Ogden Marshu in pojavijo se novi oku\xc5\xbeeni s Trixie virusom."